CELEX: 62013TN0349
Language: da
Date: 2013-07-01 00:00:00
Title: Sag T-349/13: Sag anlagt den 1. juli 2013 — Orange Business Belgium mod Kommissionen

31.8.2013   
            
            
               DA
            
            
               Den Europæiske Unions Tidende
            
            
               C 252/38
            
         Sag anlagt den 1. juli 2013 — Orange Business Belgium mod Kommissionen
   (Sag T-349/13)
   2013/C 252/64
   Processprog: engelsk
   
      Parter
   
   
      Sagsøger: Orange Business Belgium SA (Bruxelles, Belgien) (ved advokat B. Schutyser)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens GD DIGIT’s afgørelse, der blev meddelt sagsøgeren den 19. april 2013, om afvisning af sagsøgerens bud og tildeling af den pågældende kontrakt til en anden tilbudsgiver, annulleres.
            
         
               —
            
            
               Såfremt Kommissionen på det tidspunkt, hvor dommen afsiges, allerede har underskrevet kontrakten om Transeuropæiske tjenesteydelser i forbindelse med telematik mellem administrationer — ny generation (»TESTA-ng«), erklæres denne kontrakt ugyldig.
            
         
               —
            
            
               Kommissionen tilpligtes at betale sagens omkostninger, herunder sagsøgerens udgifter til juridisk bistand.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført to anbringender.
   
               1)
            
            
               Første anbringende om, at sagsøgte tilsidesatte udbudsbetingelserne, artikel 89, stk. 1 og artikel 100, stk. 1, i finansforordningen nr. 1605/2002 (1) (artikel 102, stk. 1, og artikel 113, stk. 1, i finansforordningen nr. 966/2012), især principperne om gennemsigtighed, lighed og ikke-forskelsbehandling, idet, a) nogle meddelte bedømmelsesregler ikke blev anvendt, b) nogle meddelte bedømmelsesregler var forkerte og andre ikke-meddelte bedømmelsesregler blev anvendt i stedet, og c) metoden for den tekniske bedømmelse ikke blev meddelt forud for afgivelsen af tilbuddene.
            
         
               2)
            
            
               Andet anbringende om, at sagsøgte tilsidesatte principperne om klarhed og ligebehandling af de bydende i artikel 89, stk. 1, der er indeholdt i finansforordningen nr. 1605/2002 (artikel 102, stk. 1, i finansforordningen nr. 966/2012), hvilket gør den anfægtede afgørelse ugyldig, fordi den anså en anden tilbudsgivers tilbud for forskriftsmæssigt, til trods for grundlæggende afvigende forhold, der var i strid med de tekniske krav i udbudsbetingelserne.
            
         
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).